Ջոն Օ'Շի

**Ջոն Ֆրենսիս Օ'Շի** (, , ՄՖԱ , ), իռլանդացի ֆուտբոլիստ։ Հանդես է գալիս անգլիական «Սանդերլենդում» և Իռլանդիայի հավաքականում։ Ունիվերսալ խաղացող է. կարող է խաղալ կենտրոնական և եզրային պաշտպանների, ինչպես նաև հենակետային կիսապաշտպանի դիրքերում։ Երբեմն հայտնվել է կենտրոնական հարձակվողի և դարպասապահի դիրքերում։

## Ակումբային կարիերա
### «Մանչեսթեր Յունայթեդ»
17 տարեկանում Ջոն Օ’Շին մասնագիտական պայմանագիր է կնքել «Մանչեսթեր Յունայթեդի» հետ։ Հիմնական կազմում նորամուտը կատարել է 1999 թվականի հոկտեմբերի 13-ին՝ Ֆուտբոլային լիգայի գավաթի խաղարկության՝ «Աստոն Վիլլայի» դեմ խաղում, որում «Մանչեսթեր Յունայթեդը» պարտվեց 3:0 հաշվով։

2000 թվականին Ջոնը վարձավճարով տեղափոխվեց «Բորնմութ» ակումբ, իսկ հաջորդ տարի՝ բելգիական «Անտվերմպենին»։ Հետո նա վերադարձավ «Մանչեսթեր Յունայթեդ» և 2002-03 մրցաշրջանում ընդգրկվեց հիմնական կազմում՝ խաղալով պաշտպանական բոլոր դիրքերում և կենտրոնական կիսապաշտպանի դիրքում։ 2003 թվականին Օ’Շին «*կարմիր սատանաների*» հետ նվաճեց առաջին տիտղոսը։

2003-04 մրցաշրջանում Ռիո Ֆերդինանդը դոպինգի թեստի բացթողման համար ստացած որակազրկման պատճառով 8 ամիս չխաղաց։ Ֆերդինանդին պաշտպանության կենտրոնում փոխարինեց Ջոն Օ’Շին և օգնեց «Մանչեսթերին» դուրս գալ Անգլիայի գավաթի խաղարկության եզրափակիչ, որում «կարմիր սատանաները» հաղթեցին «Միլուոլին»՝ 3:0 հաշվով։

2004-05 մրցաշրջանում Օ’Շին ցուցադրեց կայուն խաղ։ Այդ ժամանակ լուրեր տարածվեցին իռլանդացու՝ «Մանչեսթեր Յունայթեդից» «Լիվերպուլ» կամ «Նյուքասլ Յունայթեդ» տեղափոխվելու մասին, բայց դա տեղի չունեցավ։ «*Կարմիր սատանաների*» համար անհաջող այդ մրցաշրջանում ամենավառ պահերից էր Լոնդոնի «Արսենալի» դեմ 4:2 հաշվով տարած հաղթանակը։ Այդ խաղում Օ’Շին խփեց իր թիմի չորրորդ գոլը՝ 17 մետրից նետելով գնդակը Մանուել Ալմունիայի վրայով։

Գարի Նևիլի ստացած վնասվածքը 2005-06 մրցաշրջանում Ջոնին հնարավորություն տվեց ամրապնդելու իր տեղը թիմի հիմնական կազմում։ Սակայն մրցաշրջանը նրա համար անհարթ ստացվեց։ 2005 թվականի հոկտեմբերին «Մանչեսթեր Յունայթեդի» ավագ Ռոյ Քինը ակումբային MUTV ալիքին տված հարցազրույցում քննադատեց Օ’Շիին այլ ֆուտբոլիստների հետ միասին (Ալան Սմիթ, Դարեն Ֆլետչեր, Կիրան Ռիչարդսոն)։ Պատճառը մանկունիանցիների՝ «Միդլսբրոյի» հետ արտագնա խաղում կրած պարտությունն էր (4:1)։

[thumb|left|Ջոն Օ’Շին [Չեմպիոնների Լիգա 2008-2009 թթ.|Չեմպիոնների Լիգայի 2008-09 մրցաշրջանի կիսաեզրափակիչ խաղում]]
2007 թվականի փետրվարի 4-ին Անգլիայի Պրեմիեր Լիգայի շրջանակներում «Տոտենհեմի» դեմ խաղում Օ’Շին դարպասի մոտ փոխարինեց Էդվին վան դեր Սարին, ով գնդակը հետ մղելու ժամանակ կոտրեց քիթը (այդ ժամանակ բոլոր երեք փոփոխություններն էլ արված էին)։ Ջոնը կարողացավ հաջող խաղալ Ռոբի Քինի դեմ, ով մեն-մենակ դուրս էր եկել դարպասի դիմաց, նաև մի քանի անգամ փրկեց իրավիճակը հաջողված խաղային գործողությունների շնորհիվ։ Այս դեպքից հետո «Մանչեսթեր Յունայթեդի» երկրպագուները սկսեցին նրա պատվին երգել *Ireland’s number one*-ը։

Մեկ ամիս անց Ջոնը, գոլ խփելով «Լիվերպուլի» դեմ խաղի վերջին րոպեին, «Էնֆիլդում» հաղթանակ բերեց «Յունայթեդին» (0:1)։ Ընդհանուր առմամբ 2006-07 մրցաշրջանում Օ’Շին խփեց հինգ գոլ։ Նրա գոլերը «*կարմիր սատանաներին*» օգնեցին հաջող հանդես գալ Պրեմիեր Լիգայում՝ վերադարձնելով երեք տարի առաջ կորցրած չեմպիոնական տիտղոսը։

2007-08 մրցաշրջանում շատ պաշտպանների և կիսապաշտպանների վնասվածքների պատճառով Օ’Շին իր ունիվերսալ կարողությունների շնորհիվ հաճախ էր դուրս գալիս և՛ փոխարինման, և՛ հիմնական կազմում։ 2007 թվականի սեպտեմբերի 26-ին Լիգայի գավաթի «Մանչեսթեր Յունայթեդ»-«Կովենտրի Սիթի» խաղում Օ’Շին առաջին անգամ խաղադաշտ դուրս եկավ ավագի թևկապով։ Նոյեմբերի 23-ին Ջոնը ակումբի հետ պայմանագիրը երկարաձգեց մինչև 2012 թվականը։ 2007-08 մրցաշրջանը «Մանչեսթերի» համար դարձավ լավագույնը վերջին տասը տարիների ընթացքում. «*կարմիր սատանաները*» պաշտպանեցին Անգլիայի չեմպիոնի տիտղոսը և նվաճեցին Չեմպիոնների Լիգայի գավաթը։

Գարի Նևիլի և Ուես Բրաունի վնասվածքների պատճառով 2008-09 մրցաշրջանն Օ’Շին անցկացրեց որպես թիմի հիմնական աջ պաշտպան։ 2009 թվականի ապրիլի 29-ին Ջոնը Չեմպիոնների Լիգայի կիսաեզրափակչում՝ «Արսենալի» դեմ խաղում, խփեց հանդիպման միակ գոլը և հաղթանակ բերեց իր թիմին։ «Մանչեսթեր Յունայթեդը», երկու խաղերի արդյունքում 4:1 հաշվով հաղթելով լոնդոնյան ակումբին, դուրս եկավ եզրափակիչ, որտեղ զիջեց «Բարսելոնային»։ Արդյունքում Օ’Շին այդ մրցաշրջանում խաղաց երկու՝ Չեմպիոնների Լիգայի և Ֆուտբոլային լիգայի գավաթի եզրափակիչներում։ Վերջինում «Յունայթեդը» հետխաղյա 11-մետրանոցների արդյունքում հաղթեց 4:1 հաշվով։

Հաջորդ երկու մրցաշրջաններում Օ’Շին «*կարմիր սատանաների*» կազմում խաղաց ոչ հաճախ։ Նա՝ որպես թիմի ավագ, խաղադաշտ դուրս եկավ «Մանչեսթեր Յունայթեդի» 2 հանդիպումներում՝ Պրեմիեր Լիգայի 2009-10 մրցաշրջանի առաջին տուրում և Չեմպիոնների Լիգայի կիսաեզրափակչում, որ տեղի ունեցավ 2011 թվականի մայիսի 4-ին։

### «Սանդերլենդ»
2011 թվականի հուլիսի 7-ին նա պաշտոնապես դարձավ անգլիական «Սանդերլենդի» խաղացող։ 30-ամյա իռլանդացին պայմանագիր կնքեց 4 տարով։ Օգոստոսի 27-ին Օ’Շին «Սանդերլենդի» կազմում կատարեց իր նորամուտը, իսկ 2012 թվականի դեկտեմբերի 29-ին Ջոնը թիմի կազմում խփեց իր առաջին գոլը, որը, սակայն, «*սև կատուներին*» չփրկեց պարտությունից «Տոտտենհեմի» դեմ խաղում։

2014 թվականի հոկտեմբերին Ջոն Օ'Շին, լինելով «Սանդերլենդի» ավագ, պայմանագրի ժամկետը երկարաձգեց երկու մրցաշրջանով։

## Կարիերան հավաքականում
Իռլանդացու դեբյուտը հավաքականում կայացել է 2001 թվականի օգոստոսի 15-ին, երբ Խորվաթիայի դեմ խաղի 84-րդ րոպեին նա դուրս եկավ փոխարինման։ Առաջին գոլը հավաքականում խփել է 2003 թվականի օգոստոսի 19-ին՝ Ավստրիայի դեմ ընկերական խաղում։ Օ’Շին մասնակցել է բոլոր կարևոր մրցաշարերի որակավորման փուլերին՝ սկսած ԱԱ-2002-ից, ինչպես նաև 2012 և 2016 թվականների Եվրոպայի առաջնություններին։

2014 թվականի հոկտեմբերի 14-ին Ջոնը հավաքականում անցկացրեց իր 100-րդ խաղը, որի ընթացքում կարողացավ գրավել Գերմանիայի դարպասը և Եվրո 2016-ի որակավորման փուլում ոչ-ոքի բերեց իր թիմին։

### Գոլերը հավաքականում
*Իռլանդիայի հավաքականի արդյունքը նշված է առաջինը*

## Ձեռքբերումներ
 **«Մանչեսթեր Յունայթեդ»**
* Անգլիական Պրեմիեր Լիգայի չեմպիոն (**5**) - 2002-03, 2006-07, 2007-08, 2008-09, 2010-11
* Անգլիայի գավաթակիր - 2004
* Ֆուտբոլային Լիգայի գավաթակիր (**3**) - 2006, 2009, 2010
* ՈՒԵՖԱ Չեմպիոնների Լիգայի հաղթող - 2007/08
* Անգլիայի սուպերգավաթակիր (**4**) - 2003, 2007, 2008, 2010
* Աշխարհի ակումբային առաջնություն հաղթող - 2008
**Ընդհանուր՝ 15 տիտղոս**

 **Իռլանդիայի հավաքական**
* Եվրոպայի պատանեկան առաջնության չեմպիոն - 1998
**Ընդհանուր՝ 1 տիտղոս**

## Վիճակագրություն

**

## Անձնական կյանք
2010 թվականի հունիսի 8-ին Ջոն Օ’Շին ամուսնացել է Իվոնն Մենինգի հետ, ում հետ երկար ժամանակ հանդիպում էր։ Ամուսնական արարողությունը տեղի է ունեցել Կիլդերում 180 հյուրերի ներկայությամբ, որոնց թվում էին «Մանչեսթեր Յունայթեդի» և ազգային հավաքականի իր խաղընկերները, ինչպես նաև Ուեյն Ռունիի կինը՝ Քոլինը։

## Ծանոթագրություններ

## Արտաքին հղումներ
* Ֆուտբոլիստի պրոֆիլը *ManUtd.com* կայքում
* Ելույթների վիճակագրությունը *StretfordEnd.co.uk* կայքում 
* Ֆուտբոլիստի պրոֆիլը *soccerbase.com* կայքում
* Ֆուտբոլիստի պրոֆիլը *worldfootball.net* կայքում
* 
* Ֆուտբոլիստի պրոֆիլը  Պրեմիեր Լիգայի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բորնմութի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ